ai4bharat/Pralekha huggingface dataset:
وزارت خزانہ
اترپردیش اورکرناٹک میں انکم ٹیکس محکمہ کی تلاشی کارروائی
انکم ٹیکس محکمہ نے 18دسمبر ، 2021کو اترپردیش اورکرناٹک میں شہری تعمیرات اورریئل اسٹیٹ کے کاروبار اور تعلیمی اداروں کو چلانے میں مصروف مختلف افراد اوران کے کاروباری اداروں کے خلاف تلاشی اورضبطی کی کارروائی انجام دیں ۔ اس تلاشی مہم کے دوران کولکاتہ کے ایک انٹری آپریٹرکوبھی شامل کیاگیا تاکہ جانچ میں مزید کارروائی کو ممکن کو بنایا جاسکے ۔
لکھنؤ، مین پوری ، مئو ، کولکاتہ ، بینگلورو اوراین سی آرسمیت مختلف مقامات پر موجود 30 سے زیادہ احاطوں پر تلاشی مہم انجام دی گئی ۔ تلاشی کے دوران ہارڈ کاپی دستاویزات اورڈجیٹل ڈیٹا سمیت بڑی تعداد میں قابل اعتراض شواہد ملے ہیں ، جنھیں حکام نے اپنے قبضے میں لے لیاہے ۔ تلاشی مہم کے ابتدائی تجزیئے سے یہ پتہ چلا ہے کہ ٹیکس چوری کے لئے حسب ذیل طریقے اپنائے گئے ہیں :
- اس دوران یہ بھی پتہ چلاکہ شہری تعمیرات کے کاروبارمیں شامل متعدد اداروں کا کروڑوں روپے کے جعلی اخراجات کا دعویٰ تھا۔ جعلی بل بک ، اسٹامپ ، نقلی سپلائر کے دستخط شدہ چیک بک سمیت متعدد قابل اعتراض دستاویزات ملے ہیں ، جنھیں ضبط کرلیاگیاہے ۔ ایک کمپنی کے معاملے میں ،اس کے ڈائریکٹروں کے 86کروڑروپے سے زائد غیراعلانیہ آمدنی کا پتہ چلاہے ۔ ان میں سے ایک شخص نے 68کروڑروپے کی اپنی غیراعلانیہ آمدنی کا اعتراف کرلیاہے اور اس نے ٹیکس کی ادائیگی کی پیشکش کی ہے ۔ایک ملکیت سے متعلق معاملے میں گذشتہ کچھ سالوں کے دوران 150کروڑروپے سے زیادہ کے کاروبارسے متعلق حساب کتاب کا بک نہیں پیش کیاجاسکا ۔ ایک اورمعاملے میں یہ پتہ چلا کہ غیرمنکشف آمدنی اور سرمایہ کاری کو روٹ میں شامل کرنے کے لئے شیل کمپنیوں کے چینل کا استعمال کیاگیا ۔اسی طرح 12کروڑروپے کی غیرمنکشف سرمایہ کاری کا پتہ چلاہے ۔ایک دیگرشخص کے معاملے میں 3.5کروڑروپے کی مالیت کی بے نامی جائیدادوں میں سرمایہ کاری اورایک شیل کمپنی میں 11کروڑروپے کی غیرمنکشف سرمایہ کاری کا پتہ چلاہے ۔
- مزید یہ کہ کولکاتہ میں موجود رہائشی اندراج فراہم کرنے والے کو بھی جانچ میں شامل کیاگیاہے ، جو ان افراد کے لئے رہائشی اندراج فراہم کرتاہے ۔ یہ بھی پتہ چلاہے کہ انٹری آپریٹرنے مختلف شیل کمپنیاں بنا کر 408کروڑروپے جعلی شیئرکیپٹل اور 154کروڑروپے کی جعلی غیرمحفوظ قرض کے لئے ان شیل کمپنیوں کے ذریعہ رہائشی اندراج فراہم کیں۔تلاشی مہم کی کارروائی کے دوران حوالہ لین دین کے ڈجیٹل ڈیٹا شواہد ملے ہیں جنہیں افسران نے اپنے قبضے میں لے لیاہے ۔ انٹری آپریٹرنے مذکورہ طریقہ کار کا اعتراف کیاہے اور 5کروڑروپے کی غیراعلانیہ و غیرمحسوب کمیشن کی آمدنی کا بھی انکشاف کیاہے ۔
- تحقیقات کے دوران بنیگلورومیں موجود ٹرسٹ اور اس کے متعلقہ اداروں کو بھی شامل کیا گیا اوراس دوران اس بات کا انکشاف ہواکہ
80لاکھ روپے تک کی ٹرسٹ فنڈ کی رقم کیرلا میں موجود بعض اداروں کو غیراعتماد مقاصد کے لئے عطیہ کی آڑمیں منتقل کی گئی ہے ۔وہ ادارے مرکذو سکفاتھی سنّیا ٹرسٹ اور مرکز نالج سٹی ٹرسٹ ہیں جو خلیج ممالک سے جڑ ے ہوئے ہیں ۔ اس سے ٹرسٹیوں کو بھی فائدہ ملتا ہے ۔ ان امورسے بادی النظرچھوٹ کے دعوے کے ساتھ ساتھ فیما التزامات کے لئے انکم ٹیکس ایکٹ ، 1961کے تحت ٹرسٹوں کے اندراج سے متعلقہ التزامات کی خلاف ورزی کی نشاندہی ہوتی ہے ۔ گذشتہ تین سالوں میں تقریبا 10کروڑروپے نقد کیپیٹیشن فیس جمع کرنے اورٹرسٹیوں کے ذاتی مفاد کے لئے ٹرسٹ کے اکاؤنٹ سے خرچ کئے گئے 4.8کروڑروپے سے متعلق شواہد ملے ہیں ۔
تلاشی کارروائی کے دوران 1.12کروڑروپے نقد ضبط کئے گئے ۔
مزید تحقیقات جاری ہیں ۔
کابینہ
مرکزی کابینہ کو این ایچ ایم اور این ایچ ایم کے ای پی سی اور ایم ایس جی کی پیش رفت کے تحت دیے جانے والے فیصلوں سے واقف کرایاگیا
وزیر اعظم جناب نریندر مودی کی صدارت میں ہونے والی اجلاس میں مرکزی کابینہ کو نیشنل ہیلتھ مشن  اور این ایچ ایم کی امپاورڈ پروگرام کمیٹی اور مشن اسٹرینگ گروپ کے فیصلوں سے واقف کرایاگیا۔
خاص خاص باتیں
این ایچ ایم  میں ایسی کفایتی اور معیاری حفظان صحت خدمات تک آفاقی رسائی کی بات کہی گئی ہے، جو خدمات ، جوابدہ اور عوامی ضروریات کی موزوں تکمیل کرتی ہوں۔ اس پروگرام کی اہم باتوں میں دیہی اور شہری علاقوں میں نظام صحت کو مستحکم بنائے جانے ،ریپروڈکٹو میٹرنل نیونیتل چائڈ اینڈ ایڈولیسینس ہیلتھ  کے اقدامات اور متعدی اور غیر متعدی امراض پر قابو پانے جیسے اقدامات شامل ہیں۔ این ایچ وائی ایم پر عمل آوری کے لئے اس نظام کو دسمبر 2013 میں منظوری دی گئی تھی۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ س ش۔ع ر
U-4506
(
کامرس اور صنعت کی وزارتہ
تجارتی عمل میں آسانی فراہم کرنے کےمقصد سے پٹرولیم روڈ ٹینکرس کیلئے کاغذ سے مبرا لائسنسنگ طریقہ کار کا آغاز
ڈیجیٹائزیشن اور جدید کاری کے کاز کے لئے ڈیجیٹل انڈیا مہم کا فروغ
لال فیتا شاہی پر قدغن لگانے اور بیورو کریسی کی رکاوٹوں کو دور کرنے کے لئے اقدام
نئی دہلی،10جنوری / وزیراعظم جناب نریندرمودی کے ڈیجیٹل انڈیا اور تجارتی عمل کو آسان بنانے کے وژن کو ملحوظ نظر رکھتے ہوئے صنعت اور داخلی تجارت کو فروغ دینے کے محکمہ ، وزارت برائے تجارت و صنعت نے پٹرولیم ضابطے 2002 کے تحت پٹرولیم کو لانے اور لے جانے کیلئے روڈ ٹینکروں کے لئے پیٹرولیم اینڈ ایکسپلوزیو سیفٹی آرگنائزیشن  کے ذریعے کاغذ سے مبّرا لائسنسنگ طریقہ کار کی شروعات کی ہے۔
حکومت کا یہ اقدام کا غذ سے مبرا کرنے کے عمل اور آلودگی سے پاک ہندوستان کی جانب بیحد اہم ہے۔اس سے پٹرولیم روڈ ٹینکروں کے مالکان کیلئے آسان میکانزم فراہم ہوگا اور انہیں زندگی بسر کرنے اور تجارت کرنے میں آسانی ہوگی۔ڈیجیٹائزیشن کی جانب قدم بڑھاتے ہوئے اس طریقہ کار کے تحت آن لائن درخواست داخل کرنا بھی شامل ہے۔ اس کے تحت آن لائن فیس کی ادائیگی بھی ہوگی ،جو کہ کسی مینول انٹرفیس کے بغیر براہ راست متعلقہ آفیسر کی آئی ڈی تک پہنچ جائے گی۔درخواست دہندگان کو، درخواست کی پروسیسنگ کے ہر ایک مرحلے میں، ایس ایم ایس اور ای-میل کے ذریعہ جانکاری دی جائے گی۔ تضاد کی صورت میں یا لائسنس دیے جانےیا منظوری کی صورت میں،سبھی طرح کی جانکاری فراہم کرائی جائے گی۔ اس کے علاوہ درخواست دہندہ کو ان کے پروفائل میں بھی یہ ساری چیزیں نظر آئیں گی۔
یہ نیا طریقہ کار درخواست دہندہ کو ان کی درخواست کے ہر ایک مرحلے پر ای-میل اور ایس ایم ایس کےذریعے تازہ ترین جانکاری فراہم کرے گا۔ متعلقہ افسر کے ذریعے جب انہیں لائسنس کی منظوری دے دی جائے گی تو الیکٹرانک طریقے سے منظوری نامہ مکتوب کو بھیجا جائے گا۔ ان تمام مراحل کے دوران پرنٹنگ اور مادی ڈسپیچ کی کوئی ضرورت نہیں ہوگی۔
حکومت کے اس غیر معمولی اور بہترین اقدام سے ایک لاکھ سے زائد روڈ ٹینکر مالکان کو فائدہ حاصل ہوگا۔ یہ روڈ ٹینکر مالکان مجموعی طور پر پٹرولیم ضابطے 2002 کے تحت جاری کردہ کل لائسنس کا نصف ہیں۔ اس اقدام کا ایک اضافی فائدہ یہ ہے کہ لائسنس کے استناد کی توثیق پی ای ایس او کی ویب سائٹ پر دستیاب پبلک ڈومن کے ذریعے کی جا سکتی ہے۔ خودکاری کے اس نظام سے پیٹرولیم اور گیس کی صنعت میں زبردست انقلاب آئے گا اس سے وسیع پیمانے پر فائدہ ہوگا۔
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت اب تک 100.59کروڑ لوگوں کو وڈ – 19 سے بچاؤ کےٹیکے لگائے جا چکے ہیں ۔
پچھلے چوبیس گھنٹوں کے دوران 15786نئے معاملے درج کئے گئے ۔
شفایابیوں کی شرح سردست 98.16 فیصد ہے - جو مارچ 2020 سے اب تک کی سب سے زیادہ ہے۔
گزشتہ 24 گھنٹے کے دوران 18641 مریض شفایاب ہوئے ہیں۔ جس سے شفایابی کی مجموعی تعداد بڑھ کر 33514449ہوگئی ہے۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح 0.51 فیصد ہے - جو مارچ 2020 سے اب تک کی کم ترین شرح ہے۔
ہندوستان میں زیر علاج مریضوں کی تعداد اس وقت 1,75,745 ہے۔ جو گزشتہ 232 دنوں میں سب سے کم ہے۔
متاثر پائے جانے والے مریضوں کی ہفتے وار شرح ہے، جو گزشتہ 119 دنوں میں 3 فیصد سے بھی کم ہے۔
متاثرہ معاملات کی یومیہ شرح  درج ہوئی ہے ، جوپچھلے 53 دنوں میں 3 فیصد سے بھی کم ہے۔
اب تک کل 59.70کروڑ ٹیسٹ کئے جاچکے ہیں۔
اقلیتی امور کی وزارتت
وقف جائیدادوں کاکرایہ
نئی دہلی:24؍مارچ2022:اقلیتی اُمور کے مرکزی وزیر جناب مختار عباس نقوی نے آج لوک سبھا میں ایک سوال کے تحریری جواب میں اطلاع فراہم کی کہ حکومت نے وقف جائیدادوں سے حاصل ہونے والی آمدنی کو معقول بنانے اور بہتر بنانے کیلئے وقف کی انتظامیہ میں وقف ایکٹ 1995 میں ترامیم کے ذریعہ تبدیلیاں لائی ہیں تاکہ تجارتی انداز میں وقف جائیدادوں کا بہترین استعمال کرتے ہوئے وقف اداروں کی آمدنی میں اضافہ کیا جاسکے۔ مزید برآں ترمیم شدہ وقف ایکٹ 1995 کی دفعہ 56 کے تحت مرکزی حکومت کو وقف جائیدادوں کے کرائے سے متعلق قوانین وضع کرنے کا اختیار دیا گیا ہے۔ اسی کے مطابق وقف جائیدادوں کے کرائے کو باقاعدہ بنانے کیلئے وقف جائیدادوں کے کرائے سے متعلق قوانین 2014 وضع کیے گئے ہیں جو جون 2014 سے نافذ العمل ہے۔ اس کے مطابق تمام ریاستی وقف بورڈ کو بھی مطلع کردیا گیا ہے۔ تاہم ترمیم شدہ وقف ایکٹ 1995 کی دفعہ 32 کی شقو ں کے مطابق کسی ریاست میں تمام وقف جائیدادوں کی عمومی نگرانی ریاستی وقف بورڈ  کے پاس ہے اور وقف بورڈ کو وقف جائیداد کا انتظام کرنے کا اختیار حاصل ہے۔
اقلیتی اُمور کی وزارت مرکزی وقف کونسل  کے توسط سے دو اسکیموں کو لاگو کررہی ہے یعنی i) قومی وقف بورڈ ترقیاتی اسکیم  ii) شہری وقف سمپتی وکاس یوجنا  ، قومی وقف بورڈ ترقیاتی اسکیم کے تحت افرادی قوت مثلاً اسسٹنٹ پروگرامر، جی آئی ایس – ڈیجیٹائزیشن سپروائزر، میوٹیشن اسسٹنٹ ، متولی چینج سپورٹ اسسٹنٹ، متولی ریٹرن سپورٹ اسسٹنٹ، لیزنگ سپورٹ اسسٹنٹ، لیٹی گیشن ٹریکنگ سپورٹ اسسٹنٹ ، زونل وقف آفیسرس، سروے اسسٹنٹ اور ڈیٹا انٹری آپریٹر کی تعیناتی ، ویڈیو کانفرنسنگ سہولت، مرکزی کمپیوٹنگ سہولت  کا رکھ رکھاؤ اور اسٹیٹ وقف بورڈ کی بہتر انتظامیہ کیلئے ای۔ آفس کیلئے ریاستی وقف بورڈ کو مالی امداد فراہم کی جاتی ہے۔ اس وزارت نے وقف سے متعلق قانونی چارہ جوئی وقف املاک کے ریکارڈ کی کمپیوٹرائزیشن اور ڈیجیٹائزیشن، جیوگرافک انفارمیشن سسٹم  وقف جائیدادوں کی نقشہ سازی کیلئے ڈبلیو اے ایم ایس آئی  کے نام سے ایک پوری طرح وقف آن لائن پورٹل بھی تیار کیا ہے تاکہ تنازعات کی روک تھام کی جاسکے۔ اب تک 7,94,875  غیرمنقولہ جائیدادوں کا ریکارڈ ڈبلیو اے ایم ایس آئی رجسٹریشن ماڈیول میں داخل کیا جاچکا ہے اور 2,44,006  کی جی آئی ایس میپنگ کی جاچکی ہے۔پہلی مرتبہ وقف جائیدادوں کے 3,32,344 ریکارڈ کو ڈیجیٹل کیا گیا ہے۔ ایس ڈبلیو ایس وی وائی کے تحت شہری وقف اراضی پر اقتصادی طور پر قابل عمل منصوبے مثلاً تجارتی کمپلیکس، شادی ہال، اسپتال، کولڈ اسٹوریج وغیرہ کیلئے وقف اداروں / وقف بورڈ کو بلاسود قرض فراہم کیاجاتا ہے۔
وزارت دفاع
ہندوستانی اور امریکی دفاعی وفد کے درمیان دفاعی تعاون پر ورچوول مذاکرہ
نئی دہلی ، 16ستمبر۔ 10ویں دفاعی ٹیکنالوجی اور تجارتی پہل گروپ کی میٹنگ ورچوول طریقے سے 15 ستمبر 2020 کو منعقد کی گئی۔اس میٹنگ کی مشترکہ صدارت ہندوستانی وزارت دفاع کی طرف سے دفاعی پیداوار کے سیکریٹری جناب راج کمار اور امریکی وزارت دفاع کی طرف سے تحویل اور بقا کی دفاعی انڈر سیکریڈری اور محترمہ ایلین ایم لارڈ نے کی۔ ڈی ٹی ٹی آئی گروپ کی میٹنگ عام طور سے سال میں دوبار ہوتی ہے، ایک بار بھارت میں اور دوسری بار امریکہ میں۔ اس بار یہ میٹنگ کووڈ -19 وباء کی وجہ سے وی ٹی سی کے ذریعہ منعقد کی گئی۔
ڈی ٹی ٹی آئی گروپ کا مقصد دو طرفہ دفاعی تجارت سے متعلق مستحکم قیادت فراہم کرنا اور ایک ساتھ مل کر دفاعی آلات تیار کرنے کے مواقع پیدا کرنا ہے۔ ڈی ٹی ٹی آئی کے تحت بری ، بحری، فضائی اور ایئر کرافٹ کیرئیرٹیکنالوجی پر توجہ مرکوز کرتے ہوئے چار جوائنٹ ورکنگ گروپ قائم کئے گئے ہیں تاکہ باہمی طور پر متفقہ پروجیکٹوں کو فروغ دیا جاسکے۔گروپوں نے مشترکہ صدور کو جاری سرگرمیوں اور مشترکہ مواقع کے بارے میں بتایا جس میں متعدد مختصر مدتی پروجیکٹ بھی شامل ہیں جنہیں ترجیحی بنیاد پر مکمل کیا جانا ہے۔
ڈی ٹی ٹی آئی کو کامیاب بنانے کے لئے اپنے عزم کا مظاہرہ کرتے ہوئے دونوں صدور نے ایک مفاہمت نامہ پر دستخط کیا جس میں ان کے ذریعہ ڈی ٹی ٹی آئی کے متعدد مخصوص پروجیکٹوں کو‘‘ تفصیلی پلاننگ کو بروئے کار لا کر اور قابل پیمائش پیش رفت کے ذریعہ دفاعی ٹیکنالوجی کے تعاون پر ہمارے مذاکرہ کو مضبوط کرنے’’ کے ان کے ارادے کا اعلان ہے۔
دونوں صدور میں اس بات پر خوشی کااظہار کیا کہ اکتوبر 2019 میں ڈی ٹی ٹی آئی گروپ کی گزشتہ میٹنگ کے بعد، ڈی ٹی ٹی آئی کے تحت باہم معاون پروجیکٹوں کی شناخت اور ترقی کے لئے اسٹنڈرڈ آپریٹنگ پروسیجر کو پورا کرلیا گیا ہے۔ یہ ایس او پی ، ڈی ٹی ٹی آئی کے لئے فریم ورک کا کام کرے گا اور دونوں فریقین کو باہمی فہم کی دستاویز تیار کرنے میں مدد کرے گا کہ کامیابی کی تعریف کیسے کرنی ہے اور اسے حاصل کیسا کرنا ہے۔جولائی میں‘ صنعت کے لئے ڈی ٹی ٹی آئی کی ابتدائی رہنمائی’ کے نام سے ایس او پی کے کلیدی عناصر کا عوام کے لئے جاری کئے جانے لائق خلاصہ بھی شائع کیاگیا تھا اور اسے ہندوستانی اور امریکی صنعتی تنظیموں کے درمیان تقسیم کیاگیا تھا۔
ڈی ٹی ٹی آئی گروپ کے تحت مشترکہ طور پر اگلی نسل کی ٹیکنالوجیز تیار کرنے کے لئے امریکی اور ہندوستانی صنعت کی حوصلہ افزائی کرنے کی کوشش کو پہلے ڈی ٹی ٹی آئی انڈسٹری کولائبوریشن فورم کے ذریعہ اجاگر کیا گیا تھا۔اس فورم کا انعقاد ورچوول طور پر 10ستمبر 2020 کو کیاگیا۔ ڈی آئی سی ایف کا انعقاد جناب سنجے جاجو، جوائنٹ سکریٹری،جناب مائیکل ویکارو، ڈائریکٹر، انٹر نیشنل آرمامینٹس کوآپریشن اورمحترمہ ایمی مورے، ڈائریکٹر ، اسمال بزنس پروگرام کے ذریعہ کیا گیا ۔یہ فورم ہندوستانی اور امریکی صنعت کو ڈی ٹی ٹی آئی کے ساتھ براہ راست طور پر مصروف ہونے اور صنعتی اشتراک پر اثر ڈالنے والے امور پر حکومت اور صنعت کے درمیان مذاکرہ کی سہولیت فراہم کرتا ہے۔مذاکرہ کے نتائج سے ڈی ٹی ٹی آئی گروپ کے صدور کو مطلع کردیا گیا تھا۔
سائنس اور ٹیکنالوجی کی وزارت
ہمالیہ کی عدم یکسانیت کی وجہ سے بڑے پیمانے پر زلزلے آنے کا امکان ہے
نئی دہلی ،10مارچ ، 2021، سائنسدانوں نے پتا لگایا ہے کہ ہمالیائی علاقے یکساں نہیں ہیں اور مختلف سمتوں میں ان کی فزیکل اور میکینکل خصوصیات بھی مختلف ہیں۔ یہ خصوصیت کرسٹلس میں موجود ہے جو اینی سوٹروپی کہلاتی ہے جس کے نتیجے میں ہمالیائی علاقوں میں بڑے زلزلے ا ٓسکتے ہیں۔
بھارت کےشمال مغربی علاقے میں گڑھوال اور ہماچل پردیش کا احاطہ کرتا ہے، وہاں بیسویں صدی کے آغاز سے درمیانہ درجے سے لے کر بڑی شدت کے چار تباہ کن زلزلے آچکے ہیں، یعنی 1905 کا کانگڑاکا زلزلہ، 1975 کا کنّور کا زلزلہ، 1991 کا اترکاشی کا زلزلہ اور 1999 کا چمولی کا زلزلہ۔ زلزلے کی ان سرگرمیوں سے سطح کے نیچے بڑے پیمانے پر تبدیلیوں اور کمزور زونوں کا پتہ چلتا ہے۔ ضرورت اس بات کی ہے کہ غیر مستحکم زونوں کے نیچے پیدا ہونے والی تبدیلیوں کا گہرائی سے مطالعہ کیا جائے۔
دہرہ دون کے واڈیا انسٹی ٹیوٹ آف ہمالین جیولوجی ، جو کہ بھارت سرکار کے سائنس اور ٹیکنالوجی کے محکمے کے تحت ایک خود مختار ادارہ ہے اور انڈین انسٹی ٹیوٹ آف ٹیکنالوجی کھڑگ پور ، کے تحقیق کاروں یعنی ڈبلیو آئی ایچ جی کے ڈاکٹر سشیل کمار، سائنسداں’جی‘،سبھاشمتا بسوال، تحقیق کار ڈبلیو آئی ایچ جی اینڈ ا ٓئی آئی ٹی –کے جی پی، ولیم موہنتی، پروفیسر، ا ٓئی آئی ٹی- کے جی پی اور مہیش پرساد پریجا، سابق تحقیق کار ، ڈبلیو آئی ایچ جی نے ڈبلیو آئی ایچ جی کے اعداد وشمار کواستعمال کیا اور یہ بتایا کہ شمال مغربی ہمالیائی علاقہ ایک خاص قسم کی خصوصیت رکھتا ہے، جو کرسٹلس میں موجود ہے۔
مغربی ہمالیے میں نصب کئے گئے زلزلے سے متعلق 20 براڈ بینڈ اسٹیشنوں کی طرف سے ریکارڈ کئے گئے 167 زلزلوں کی لہروں کے مشترکہ جائزے سے پتہ چلا ہے کہ اینی سو ٹروپی کا بڑا رول اس لیے ہے کیونکہ انڈو-یوراسیا ٹکراؤ  کی وجہ سے پیدا ہونے وا لے دباؤ کی وجہ سے تبدیلیاں رونما ہو رہی ہیں۔ یہ جائزہ 2020 میں رسالے ’لیتھوسفیئر‘ میں شائع ہوا تھا۔
اشاعت کا لنک https://doi.org/10.2113/2020/8856812.
مزید تفصیلات کے لیے ڈاکٹر سشیل کمار، سائنسداں ’جی‘ اور ہیڈ جیوفزیکس، ڈبلیو آئی ایچ جی، دہرہ دون  سے رابطہ قائم کیا جاسکتا ہے۔
وزارت خزانہ
9871کروڑ روپے کا محصولاتی خسارہ گرانٹ 17 ریاستوں کوجاری
رواں مالی سال کے دوران ریاستوں کو مجموعی محصولاتی خسارہ گرانٹ کے 69,097.00 کروڑ روپے ریاستوں کو جاری کئے گئے
وزارت خزانہ کے محکمہ اخراجات نے آج یہاں ریاستوں کو 9,871.00 کروڑ روپے کے پوسٹ ڈیولیوشن محصولاتی خسارہ  گرانٹ کی ساتویں ماہانہ قسط جاری کی ہے۔ اس قسط کے اجراء کے ساتھ مجاز ریاستوں کو پوسٹ ڈیولیوشن محصولاتی خسارہ گرانٹ  کے طور پر رواں مالی سال میں مجموعی طور پر 69,097.00 کروڑ روپے جاری کئے گئے۔
اس ماہ جاری گرانٹ کی ریاست وار تفصیلات اور 22-2021 میں ریاستوں کو جاری کردہ پی ڈی آر ڈی گرانٹ کی کل رقم شامل ضمیمہ ہے۔
ریاستوں کو پوسٹ ڈیوولیوشن محصولاتی خسارہ گرانٹ کی رقم آئین کی دفعہ 275 کے تحت فراہم کی جاتی ہے۔ گرانٹ کی رقم کا اجرا پندرہویں مالیاتی کمیشن کی سفارشات کے مطابق ماہانہ قسطوں میں عمل میں آتا ہے تاکہ ریاستوں کے پوسٹ ڈیولوشن آمدنی کے کھاتوں میں فرق کو پورا کیا جا سکے۔ کمیشن نے 22-2021 کے دوران 17 ریاستوں کو پی ڈی آر ڈی گرانٹ کی سفارش کی تھی۔
اس گرانٹ کو حاصل کرنے کے لئے ریاستوں کے مکاز ہونے اور گرانٹ کی مقدار کا فیصلہ کمیشن نے کیا تھا جو ریاست کی آمدنی اور اخراجات کی تشخیص کے درمیان فرق کی بنیاد پر منحصر ہوتا ہے۔ یہ فیصلہ مالی سال 22-2021 کی تشخیص شدہ منتقلی کو مدنظر رکھنے کے بعد کیا گیا تھا۔
پندرہویں مالیاتی کمیشن نے مالی سال 22-2021 میں 17 ریاستوں کیلئے مجموعی طور پر 1,18,452 کروڑ روپے کے پوسٹ ڈیوولیوشن محصولاتی خسارہ گرانٹ کی سفارش کی تھی۔ اس میں سے اب تک 69,097.00 کروڑ روپے  جاری کئے گئے ہیں۔
پندرہویں مالیاتی کمیشن نے جن ریاستوں کیلئے پی ڈی آر ڈی گرانٹ کی سفارش کی ہے ان کے نام حسب ذیل ہیں: آندھرا پردیش، آسام، ہریانہ، ہماچل پردیش، کرناٹک، کیرالہ، منی پور، میگھالیہ، میزورم، ناگالینڈ، پنجاب، راجستھان، سکم، تامل ناڈو، تریپورہ، اتراکھنڈ اور مغربی بنگال۔
ریاست وار پوسٹ ڈیوولیوشن محصولاتی خسارہ گرانٹ کا اجرا
|
|
نمبر شمار
|
|
ریاستوں کے نام
|
|
اکتوبر 2021 میں جاری رقوم


|
|
2021-22 کے دوران جاری کردہ کل رقم

|
|
-
|
|
آندھرا پردیش
|
|
1438.08
|
|
10066.58
|
|
-
|
|
آسام
|
|
531.33
|
|
3719.33
|
|
-
|
|
ہریانہ
|
|
11.00
|
|
77.00
|
|
-
|
|
ہماچل پردیش
|
|
854.08
|
|
5978.58
|
|
-
|
|
کرناٹک
|
|
135.92
|
|
951.42
|
|
-
|
|
کیرالہ
|
|
1657.58
|
|
11603.08
|
|
-
|
|
منی پور
|
|
210.33
|
|
1472.33
|
|
-
|
|
میگھالیہ
|
|
106.58
|
|
746.08
|
|
-
|
|
مزورم
|
|
149.17
|
|
1044.17
|
|
-
|
|
ناگالینڈ
|
|
379.75
|
|
2658.25
|
|
-
|
|
پنجاب
|
|
840.08
|
|
5880.58
|
|
-
|
|
راجستھان
|
|
823.17
|
|
5762.17
|
|
-
|
|
سکم
|
|
56.50
|
|
395.50
|
|
-
|
|
تمل ناڈو
|
|
183.67
|
|
1285.67
|
|
-
|
|
تری پورہ
|
|
378.83
|
|
2651.83
|
|
-
|
|
اتراکھنڈ
|
|
647.67
|
|
4533.67
|
|
-
|
|
مغربی بنگال
|
|
1467.25
|
|
10270.75
|
|
میزان
|
|
9,871.00
|
|
69097.00
<><><><><>
ش ح،ع س، ج
U.No. : 9950
(Visitor Counter : 132
وزیراعظم کا دفتر
وزیر اعظم نریندر مودی نے فرانس کے صدرہز ایکسی لینس ایمینوئل میکرون کے ساتھ نئی ایئر انڈیا-ایئربس شراکت داری کی لانچ کے موقع پر ایک ویڈیو کال میں حصہ لیا
شراکت داری کے تحت ایئر انڈیا، ایئر بس سے 250طیارے خریدے گی؛یہ ہند-فرانس اسٹریٹیجک شراکت داری کی مضبوطی کا عکاس ہے
وزیر اعظم نے ہندوستان میں شہری ہوابازی بازار کی تیزی سے توسیع اور ترقی پر روشنی ڈالی، جو ہندوستان اور باقی دنیا کے درمیان زیادہ کنکٹی ویٹی کو رفتار دے گا
وزیر اعظم نے ہندوستان میں فرانسیسی کمپنیوں کی مضبوط موجودگی کی ستائش کی اور فرانس کے ایرواسپیس انجن مینوفیکچرر سیفرانکے ذریعے ہندوستان میں اپنی سب سے بڑی ایم آر او سہولت قائم کرنے کے حالیہ فیصلے کا ذکر کیا
وزیراعظم نے ہند-فرانس تعلقات کو آگے لے جانے میں ان کی شراکت داری کے لئے صدر میکرون کا شکریہ اداکیا اور ہندوستان کی جی20صدارت کے تحت ان کے ساتھ کام کرنے کی خواہش کا اظہار یا
وزیر اعظم جناب نریندر مودی نے ایئر انڈیا اور ایئر بس کے درمیان شراکت داری کی لانچ کے موقع پر فرانس کے صدر ہز ایکسی لینس ایمینوئل میکرون ،ایمیریٹس ، ٹاٹا سنس، جناب رتن ٹاٹا ، ٹاٹا سنس بورڈ کے چیئرمین جناب این چندرشیکھرن، ایئر انڈیا کے سی ای او جناب کیمبل وِلسن اور ایئر بس کے سی ای او جناب گیلوم فیوری کے ساتھ ایک ویڈیو کال میں حصہ لیا۔
ایئر انڈیا اور ایئر بس کے درمیان ایئر انڈیا کو250 طیاروں، 210سنگل-ایسل اے320 نیوس اور 40 وائیڈ باڈی اے 350 کی سپلائی کے ایک معاہدے پر دستخط ہوئے۔
شہری ہوابازی سیکٹر کے اِن دو کھلاڑیوں کے درمیان یہ تجارتی شراکت داری ہند-فرانس اسٹریٹیجک شراکت داری کی طاقت کی عکاسی کرتی ہے، جس کی اس سال 25ویں سالگرہ ہے۔
اپنے خطاب میں وزیر اعظم نے ہندوستان میں شہری ہوابازی بازار کی تیزی سے توسیع اور ترقی پر روشنی ڈالی، جو ہندوستان اور دنیا کے باقی حصوں کے درمیان زیادہ کنکٹی ویٹی کو رفتار دے گا اور اس کے تبادلے میں ہندوستان میں سیاحت اور کاروبار کی حوصلہ افزائی ہوگئی۔
ہندوستان میں فرانسیسی کمپنیوں کی مضبوط موجودگی کی ستائش کرتے ہوئے وزیر اعظم نے فرانسیسی ایرو اسپیس انجن مینوفیکچرر ایس اے ایف آر اے این کے ذریعے ہندوستانی اور بین الاقوامی کیریئر دونوں کے لئے طیارہ انجنوں کی خدمات کے لئے ہندوستان میں اپنی سب سے بڑی ایم آر او سہولت قائم کرنے کے حالیہ فیصلے کو بھی یاد کیا۔
وزیر اعظم نے ہند-فرانس تعلقات کو آگے لے جانے میں ان کی شراکت داری کے لئے صدر میکرون کا شکریہ ادا کیا اور ہندوستان کی جی 20 صدارت کے تحت ان کے ساتھ کام کرنے کی خواہش کا اظہار کیا۔
امور صارفین، خوراک اور عوامی تقسیم کی وزارت
خریف مارکیٹنگ سیزن 21-2020 کے دوران ایم ایس پی آپریشن
نئی دہلی، 17اکتوبر 2020: خریف مارکیٹنگ سیزن 21-2020 کی آمدکا آغازہوچکا ہے اور سرکار کسانوں سے اپنی کم سے کم امدادی قیمت پر خریف 21-2020 کی فصلوں کی سرکاری خریداری ،موجودہ کم سے کم امدادی اسکیم کے مطابق اسی طرح جاری رکھے ہوئے ہے جیسا کہ گزشتہ سیزنوںمیں کی گئی تھی۔
اتراکھنڈ جیسی کچھ نئی ریاستوں میں سرکاری خرید کے آغاز کےساتھ ہی ،خریف مارکیٹنگ سیزن 21-2020 کے لئے دھان کی سرکاری خریداری پورے زوروں پر ہورہی ہے اور 16 اکتوبر 2020 تک 76.77، ایل ایم ٹی سے زیادہ دھان کی خریداری کی جاچکی ہے جوکہ 6.69 لاکھ کسانوں سے کی گئی ہے اور جس کی کم سے کم امدادی قیمت 14495.22 کروڑروپے ہے۔
مزید برآں ریاستوں کی جانب سے آئی تجاویز پر مبنی تمل ناڈو ، کرناٹک ، مہاراشٹر ، تلنگانہ ، گجرات ، ہریانہ ، اترپردیش ، اوڈیشہ ،راجستھان اور آندھرا پردیش کی ریاستوں کے لئے خریف مارکیٹنگ سیزن 2020 کے لئے دال اور تلہن کی 41.67 ایل این ٹی کی سرکاری خرید کو قیمت کی امدادی اسکیم  کے تحت منظوری دے دی گئی ۔اس کے علاوہ کوپرا  1.23 ایل ایم ٹی کی سرکاری خرید کے لئے منظوری بھی آندھرا پردیش ، کرناٹک ، تمل ناڈو اور کیرالہ کی ریاستوں کو دی گئی تھی۔دیگر ریاستوں نیزمرکز کے زیر انتظام علاقوں کے لئے پی ایس ایس کےتحت دالیں ،تلہن اور کوپر ا کی سرکاری خرید کے لئے تجاویز موصول ہونے پر منظوری دی جائے گی تاکہ ایف اے کیو گریڈ کی ان فصلوں کی سرکاری خرید، سال
21-2020 کے لئے نوٹی فائی کردہ، کم سے کم امدادی قیمت پر کی جاسکے ۔یہ خریداری اگر کٹائی کی مدت کےدوران متعلقہ ریاستوں نیز مرکز کے زیر انتظام علاقوں میں کم سے مارکیٹ کے ریٹ کم امدادی قیمت سے کم ہوتے ہیں ،توان فصلوں کی خریداری ریاست کی سرکاری خرید کے لئے نامزد ایجنسیوں کے توسط سے ،مرکزی کلیدی ایجنسیوں کے ذریعہ براہ راست اندارج شدہ کسانوں سے کی جائے گی۔
16 اکتوبر 2000 تک سرکار نے اپنی مرکزی ایجنسیوں کے ذریعہ مونگ اور اڑد کی 723.79 میٹرک ٹن سرکاری خرید کی ،جس کی کم سے کم امدادی قیمت کی قدر 5.21 کروڑروپے رہی اور جس سے تمل ناڈو ، مہاراشٹر اور ہریانہ میں 681 کسانوں نے استفادہ کیا ۔اسی طرح 5089میٹرک ٹن کوپرے کی خریداری کی گئی جس کی کم سے کم امدادی قیمت کی قدر 52.40 کروڑرہی اور اس سے ریاست کرناٹک اور تمل ناڈو میں 3961 کسانوں نے استفادہ حاصل کیا۔کوپرا اور اڑد کی قیمتیں ان فصلوں کو اگانے والی اہم ریاستوں میں سے اکثر میں ، کم سے کم امدادی قیمت سے زیادہ رہی ہے ۔ متعلقہ ریاستیں نیز مرکز کے زیر انتظام علاقوں کی سرکاریں ، خریف کی دالیں اورتلہن کی آمد کے سلسلے میں متعلقہ ریاستوں پر مبنی منتخب شدہ تاریخ سے سرکاری خرید کی شروعات کرنے کے لئے ضروری انتظامات کررہی ہیں۔
خریف مارکیٹنگ سیزن 21-2020 کے دوران کپاس کی سرکاری خرید یکم اکتوبر 2020 سے شروع ہوگئی ہے اور 16 اکتوبر 2020 تک ہندوستان کی کپاس کی کارپوریشن نے مجموعی طورپر 150654 کپاس کی گانٹھیں خرید لی ہیں جن کی کم سے کم امدادی قیمت کی قدر 42555.85 لاکھ روپے ہے نیز اس سے 30139 کسانوں کو فائدہ ہوا ہے۔
صدر جمہوریہ کا سکریٹریٹ
صدرجمہوریہ ہند نے بابا صاحب بھیم راؤ امبیڈکر یونیورسٹی کے 10ویں جلسہ تقسیم اسناد میں شرکت کی
صدر جمہوریہ ہند محترمہ دروپدی مرمو نے آج  کو لکھنؤ میں بابا صاحب بھیم راؤ امبیڈکر یونیورسٹی کے 10ویں جلسہ تقسیم اسناد کی تقریب سے خطاب کیا۔
اس موقع پر اظہار خیال کرتے ہوئے صدر جمہوریہ نے کہا کہ بھارت کے پاس آج دنیا کا سب سے بڑا تیسرااسٹارٹ اپ ماحولیاتی نظام ہے۔ لہٰذاتمام تعلیمی اداروں بالخصوص یونیورسٹیوں اور تکنیکی تعلیمی اداروں کو اس ماحولیاتی نظام سے بھرپور فائدہ اٹھانا چاہیے اور اپنے طلبہ کی تحقیق اور اختراع کے لیے حوصلہ افزائی کرنی چاہیے۔ ان کی کوششیں اختراع اور ٹیکنالوجی کے شعبہ میں بھارت کو ایک سرکردہ ملک بنانے میں اہم کردار ادا کریں گی۔
یوپی عالمی سرمایہ کاروں کے سربراہ اجلاس 2023 کے ذریعہ سرمایہ کاری اور کاروبار کے لیے سازگار ماحول کی نشاندہی کرتے ہوئے صدر جمہوریہ نے تعلیم کواس سازگار ماحول سے جوڑنے پر زور دیا۔ انہوں نے کہا کہ ہماری یونیورسٹیوں کو اپنے آپ کو ایک ایسے مرکز کے طور پر تیار کرنا چاہیے جہاں عوامی فلاح و بہبود کے لیے نئی تحقیق کی جائے،اور جو چوتھےصنعتی انقلاب کا مرکزہواور اسٹارٹ اپس کے لیے ایک انکیوبیشن سینٹرہو۔ اگر ہمارے تعلیمی ادارے بھی نئے انقلاب اور سماجی خوشحالی اور مساوات کے پیامبر بن جائیں تو یہ بہت خوش آئند ہوگا۔
صدر جمہوریہ نے کہا کہ بابا صاحب ڈاکٹر بھیم راؤ امبیڈکر کا ایسا ماننا تھا کہ غریب اور نادار لوگوں کو تعلیم فراہم کرنا یونیورسٹیوں کا بنیادی فرض ہے۔ ان کے مطابق ایک تعلیمی ادارے کو بغیر کسی امتیاز کے سب کو معیاری تعلیم فراہم کرنی چاہیے۔ انہوں نے کہا کہ بابا صاحب بھیم راؤ امبیڈکر یونیورسٹی درج فہرست ذاتوں اور درج فہرست قبائل کےطلباء کو 50 فیصد ریزرویشن دے کر ان کی ترقی کے لئے قابل ستائش کام کر رہی ہے۔انہوں نے اس یقین اظہار کیا کہ یہ یونیورسٹی باباصاحب کے نظریات کے مطابق ملک اور ریاست میں تعلیم کوپھیلاتی رہے گی۔
صدرجمہوریہ نے کہا کہ کنووکیشن یعنی طلبہ کے تقسیم اسناد کی یہ تقریب طلبا کے لئے نہایت اہم موقع ہوتا ہے اس دن انہیں کئی سالوں کی محنت کا صلہ ملتا ہے۔ انہوں نے کہا کہ اس موقع کو استعمال کرتے ہوئے وہ طلباء کویہ نصیحت کرنا چاہیں گی کہ وہ زندگی میں جوکچھ بھی بننا چاہتے ہیں، انہیں آج سے ہی اس کے لیے کام شروع کر دینا چاہیے اور اپنے مقصد کو ہمیشہ محض ذہن میں ہی نہیں رکھنا چاہئے ۔ ان کی خواہش ہے کہ کچھ طلبہ اچھے استاد/پروفیسر بنیں۔ انہوں نے کہا کہ تعلیم اور تدریس ایک دوسرے سے باہم مربوط ہیں۔ بہترین تعلیمی نظام کے لیے بہترین اساتذہ کی ضرورت ہے۔ ہمارے ہونہار طلبہ کو چاہیے کہ وہ تدریس کو بطور پیشہ اپنا کر ملک کا مستقبل روشن کرنے میں اپنا گراں قدررول اداکریں۔
صدرجمہوریہ نے کہا کہ انہیں یقین ہے کہ آج تعلیم سے فراغت حاصل کرنے والے طلباء تعلیم اور علم کے زور پر زندگی میں بہت ترقی کریں گے۔لیکن اس کے ساتھ ساتھ انہیں ہماری اقدار اور ثقافت سے جڑے رہنا چاہیے، تب ہی وہ بامقصد اور مطمئن زندگی گزار سکتے ہیں۔ انہوں نے انہیں مشورہ دیا کہ وہ ہمیشہ بہترین رہنے کی کوشش کریں۔انہوں نے کہا کہ جب بھی کسی بحرانی صورتحال کا سامنا ہوتو اس کا حل تلاش کرنے کے بارے میں سوچیں اور اسے ایک موقع گردانیں۔ اس سے ان کی شخصیت میں نکھارپیدا ہوگا۔
صدر کی تقریرملاحظہ کرنے کے لیے یہاں کلک کریں-